b'\n_START_ARTICLE_\nBoard of European Students of Technology\n_START_SECTION_\nEstructura\n_START_PARAGRAPH_\nL\xe2\x80\x99estructura de BEST est\xc3\xa0 dividida en tres nivells diferenciats: local, regional i internacional. Cada un dels 94 Local BEST Groups (LBGs) representa l\xe2\x80\x99organitzaci\xc3\xb3 a nivell local a la seva universitat. Per tal d\xe2\x80\x99assolir una comunicaci\xc3\xb3 m\xc3\xa9s eficient entre el nivell local i el nivell  internacional de BEST, els 94 LBGs estan dividits en 11 regions, les quals estan coordinades pels Regional Advisers (Assessors Regionals). Finalment, hi ha l\xe2\x80\x99equip internacional de BEST, el qual s\xe2\x80\x99organitza en 10 departaments espec\xc3\xadfics. L\xe2\x80\x99organitzaci\xc3\xb3 sencera es mou sota la supervisi\xc3\xb3 de la International Board of BEST (Junta Internacional de BEST).\n_START_SECTION_\nLocal BEST Groups\n_START_PARAGRAPH_\nUn Local BEST Group \xc3\xa9s una associaci\xc3\xb3 de membres de BEST de la mateixa universitat. Aquests grups s\xc3\xb3n els responsables de promoure i organitzar les activitats que realitzi BEST en la seva universitat.'